39. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 2037817/2997/0022 της 26 Απρ./24 Μαΐου 1989 (ΦΕΚ Β΄ 382) Μισθολογική αύξηση στους υπαλλήλους του Ελληνικού Οργανισμού Τυποποίησης (ΕΛΟΤ). Έχοντας υπόψη: 1.Τις διατάξεις: α)Του Νόμ. 1558/85 (ΦΕΚ 137/Α/26.7.85) "Κυβέρνηση και Κυβερνητικά όργανα και ιδίως του άρθρ. 23 παρ. 1 και του άρθρ. 27 παρ. 3 αυτού. β)του Π.Δ. 229/86 (ΦΕΚ 96/Α/16.7.86) Σύσταση και οργάνωση της Γεν. Γραμματείας Βιομηχανίας και ιδίως του άρθρ. 1 παρ. 2 περίπτ. γ΄ αυτού. γ)Του Νόμ. 372/76 (ΦΕΚ 166/Α/30.6.76) Περί συστάσεως και λειτουργίας Ελληνικού Οργανισμού Τυποποιήσεως (ΕΛΟΤ) και ιδίως του άρθρ. 1 παρ. 2 και του άρθρ. 11 παρ. 1 αυτού. 2.Την Υ.1321/25.9.87 (ΦΕΚ 531/Β/30.9.87) απόφαση του Πρωθυπουργού Καθορισμός αρμοδιοτήτων του Αναπλ. Υπουργού Βιομηχανίας Ενέργειας και Τεχνολογίας Παπαναγιώτου. 3.Το 167/7.2.89 έγγραφο της Γεν. Γραμματείας ΔΕΚΟ Αυξήσεις αποδοχών προσωπικού. 4.Την 25-89/23.2.89 απόφαση του Διοικητικού Συμβουλίου του ΕΛΟΤ, αποφασίζουμε: 1.Χορηγούμε αύξηση στους υπαλλήλους του Ελληνικού Οργανισμού Τυποποίησης (ΕΛΟΤ) κατά ποσοστό 2,5% υπό τον όρο ότι η αύξηση αυτή θα καταβληθεί στο σύνολο των αποδοχών τους χωρίς να υπολογίζονται επ’ αυτής η ΑΤΑ και τα πάσης φύσεως επιδόματα του κάθε υπαλλήλου. 2.Η αύξηση αυτή θα χορηγηθεί αναδρομικά από 1.1.1989. 3.Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 